Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 13. melléklet a 96/2011. (X. 17.) VM rendelethez
Paragraph Index: 635

4. Az üzemmódok megállapítására, megváltoztatására vonatkozó erdõtervezési szempontok 4.1. A védett természeti területen található hársas-kõrises sziklaerdõkre (Tilio-Fraxinetum), törmeléklejtõ-erdõkre (Mercuriali-Tiletum), melegkedvelõ tölgyesekre (Corno-Quercetum), a mészkerülõ tölgyesekre (Deschampsio-Quercetum), a gyenge termõhelyen álló, mészkerülõ bükkösökre (Luzulo-Fagetum), továbbá – fafajösszetételtõl függetlenül – a meredek, köves-sziklás hegyoldalak erdeire (például Aranyosi-völgy meredek oldala) vonatkozóan faanyagtermelést nem szolgáló üzemmódot kell megállapítani. 4.2. Szálaló üzemmódú erdõgazdálkodás elsõsorban az elegyes, rendszeres magtermõ kort elért faállománnyal borított, lehetõleg vegyes korú és változatos térbeli szerkezetû, a vadeltartóképességet nem meghaladó vadlétszámú erdõkben folytatható, javasoltan a természetes, természetszerû és származék erdõkbõl álló, nagyobb kiterjedésû, és megfelelõen feltárt erdõtömbökben. 4.3. Átalakító üzemmódot kell megállapítani, illetve engedélyezni azokban az erdõkben, amelyekben az erdõgazdálkodó hosszútávon szálaló üzemmódban kíván gazdálkodni, de az erdõ faállomány-viszonyai a szálaló üzemmódba sorolást még nem teszik lehetõvé.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes